রেডিওতে কণ্ঠস্বর শুনে ২১ বছর পর বাবাকে খুঁজে পেল ছেলে
অ্যামেচার রেডিও বা হ্যাম রেডিওর কল্যাণে ২১ বছর পর নিখোঁজ এক ব্যক্তিকে ফিরে পেল তার পরিবার।







সরকারি খাতায় মৃতের তালিকায় উঠেছিল ওই ব্যক্তির নাম।




বেশ কয়েক বছর ধরে বিধবার জীবনযাপন করছিলেন ওই ব্যক্তির স্ত্রী। স্বামীর চাকরির পেনশনও পাচ্ছিলেন তিনি।
গত বৃহস্পতিবার সকালে এমন ঘটনাই ঘটল দক্ষিণ ২৪ পরগণার কাকদ্বীপ হাসপাতালে।
ভারতের মহারাষ্ট্রের বন দফতরের রক্ষী ছিলেন রাজারাম বঙ্গিরওয়ার নামের ওই ব্যক্তি।
১৯৯৮ সালে তিনি অফিসের জন্য বাড়ি থেকে বের হয়ে নিখোঁজ হয়ে যান।
পরিবারের সবাই অফিস, রেলস্টেশন, হাসপাতালসহ অনেক জায়গায় খুঁজে শেষ পর্যন্ত মৃত ভেবে হাল ছেড়ে দেয় তারা।
২১ বছর পর হ্যাম রেডিওর সুবাদে রাজারাম বঙ্গিরওয়ারের সঙ্গে দেখা হলো ছোট ছেলে মুকেশের।
বাবাকে পেয়ে আপ্লুত মুকেশ।
ভারতীয় সংবাদমাধ্যমে তিনি বলেন, ‘বাবাকে জড়িয়ে ধরে খুব কেঁদেছি। যার ছবিতে মালা পরাতাম, আজ সে আমার সামনে!’
পশ্চিমবঙ্গ অ্যামেচার রেডিও অ্যাসোসিয়েশনের অম্বরীশ নাগ বিশ্বাস বলেন, গঙ্গাসাগর মেলায় একটি ব্যারিকেডের ধারে শীতে কাঁতরাচ্ছিলেন ওই বৃদ্ধ। তাকে উদ্ধার করে হাসপাতালে নিয়ে যাই আমরা।
ওই বৃদ্ধের কথা বুঝতে না পারার কারণে হ্যাম রেডিওতে বৃদ্ধের গলার আওয়াজ ছড়িয়ে দেন তারা।
সেই কণ্ঠস্বর শুনেই বৃদ্ধের ছেলে তাদের সঙ্গে যোগাযোগ করেন বলে জানান অম্বরীশ নাগ।

অ্যামেচার রেডিও বা হ্যাম রেডিওর কল্যাণে ২১ বছর পর নিখোঁজ এক ব্যক্তিকে ফিরে পেল তার পরিবার।